ધાર્મિક ગ્રંથો અનુસાર દેવી દરિદ્રાને પણ માતા લક્ષ્મીની બહેન ગણાવાયી છે. દરિદ્રાને અલક્ષ્મીના નામથી પણ ઓળખવામાં આવે છે. આ બંને દેવીઓની ઉત્પતિ દેવતાઓ અને રાક્ષસોની વચ્ચે થયેલા સમુદ્ર મંથનથી થઈ હોવાનું માનવામાં આવે છે. માન્યતા છે કે સમુદ્ર મંથન દરમિયાન સૌથી પહેલાં વિષ નિકળ્યું હતું. જે ભગવાન શિવે પીધું. તેને કારણે કંઠ નીલો થઈ ગયો. શિવ તેથી જ નીલકંઠ તરીકે ઓળખાયા. એ પછી દેવી લક્ષ્મી અને દેવી દરિદ્રા નિકળ્યા હતા. કહેવાય છે કે પ્રાગટ્યના સમયે બંને એક બીજાની પીઠ કરીને બેઠી હતી. જેથી બંનેના ગુણ અને સ્વભાવ પણ વિપરિત છે. મા લક્ષ્મીજીના પ્રભાવથી માર્ગ, ધન- સંપત્તિ, પ્રગતિ થાય છે. જ્યારે અલક્ષ્મી દેવી પતન, અધંકાર લાવે છે. માતા લક્ષ્મી ઘુવ઼ડ પર સવાર થઈને આવે છે. જ્યારે અલક્ષ્મી કાગડા પર સવાર થઈને આવે છે. માતા લક્ષ્મી જ્યાં સત્ય અને સદગુણ હોય ત્યાં ચીર નિવાસ કરે છે. જ્યારે દેવી અલક્ષ્મી અવગુણો ધરાવનારના ઘરે ડેરા તંબું તાણે છે. દેવી લક્ષ્મી શુભતાનું પ્રતીક છે. તો દેવી દરિદ્રા અશુભતા લઈને આવે છે.